# 2021 m. II ketvirtį padidėjo kiaušinių gavyba, o pardavimo kainos sumažėjo

ŽŪIKVC (LŽŪMPRIS) duomenimis, 2021 m. II ketvirtį Lietuvos įmonėse buvo surinkta 194,011 mln. vnt. vištų kiaušinių – 18,96 proc. daugiau nei I ketvirtį ir 14,74 proc. daugiau nei tuo pačiu praėjusių metų laikotarpiu. Analizuojamu laikotarpiu Lietuvos rinkoje buvo parduota 87,897 mln. vnt. A klasės kiaušinių, t. y. 11,52 proc. mažiau nei I ketvirtį ir 1,57 proc. mažiau nei prieš metus.

Vidutinė A klasės vištų kiaušinių didmeninė gamintojų pardavimo kaina 2021 m. II ketvirtį sudarė 6,64 EUR/100 vnt. ir buvo 1,63 proc. mažesnė nei I ketvirtį ir 6,61 proc. žemesnė nei 2020 m. II ketvirtį. Iš to skaičiaus XL kat. kiaušinių kaina analizuojamu laikotarpiu sumažėjo 6,89 proc. (iki 8,51 EUR/100 vnt.), L kat. kiaušinių – 7,69 proc. (iki 6,72 EUR/100 vnt.), M kat. – 6,37 proc. (iki 6,61 EUR/100 vnt.), S kat. kiaušinių kaina 4,07 proc. (iki 4,01 EUR/100 vnt.). Perdirbimui skirtų B klasės kiaušinių analizuojamu laikotarpiu parduota 82,20 proc. daugiau nei I ketvirtį ir 3,96 karto daugiau nei prieš metus. B klasės kiaušinių kaina 2021 m. II ketvirtį, palyginti su I ketvirčiu, sumažėjo 4,71 proc., iki 4,25 EUR/100 vnt. ir buvo 10,10 proc. aukštesnė nei 2020 m. II ketvirtį.

Kiaušinių eksportas Lietuvos kiaušinių gavybos įmonėse 2021 m. II ketvirtį sudarė 21,528 mln. vnt. ir buvo 8,01 proc. mažesnis nei I ketvirtį, tačiau 0,6 proc. didesnis nei prieš metus.

Šaltinis ŽŪIKVC(LŽŪMPRIS)